**ZAPISNIK**

**s konstituirajuće sjednice Vijeća mjesnog odbora „Grljevac“ od 09. kolovoza 2023. godine održane u prostorijama Općine Podstrana, Trg dr. Franje Tuđmana 3**

**PRISUTNI ČLANOVI MJESNOG ODBORA**

1. Antonijo Pejić
2. Vlade Car
3. Božidar- Tin Dodig
4. Danijela Jelić

**OSTALI PRISUTNI:**

1. Jurja Tadinac

Sjednicu je u 13,00 sati otvorila Viša stručna suradnica Upravnog odjela za pravne poslove i strateško upravljanje Općine Podstrana, Jurja Tadinac, dipl.iur. kao osoba ovlaštena od strane Općinskog načelnika za vođenje sjednice do utvrđivanja privremenog predsjedatelja sjednice. Nakon pozdravne riječi gđe. Tadinac je otvorila konstituirajuću sjednicu Mjesnog odbora Grljevac.

Jurja Tadinac potom predleže sljedeći dnevni red:

DNEVNI RED

1. Utvrđivanje kvoruma

2. Utvrđivanje privremenog predsjedatelja konstituirajuće sjednice

4. Izbor predsjednika mjesnog odbora

5. Razno

i poziva članove Vijeća da glasanjem prihvate predloženi dnevni red.

Dnevni red prihvaćen je jednoglasno.

Točka 1.

Jurja Tadinac konstatirala je da su na provedenim izborima za vijeće mjesnog odbora Grljevac izabrani sljedeći članovi: Antonijo Pejić, Darko Juradin, Lea Jovanović, Antonija Vrdoljak, Božidar - Tin Dodig.

Vijećnica Lea Jovanović je dana 07. kolovoza 2023. godine stavila svoj mandat u mirovanje, a to je isto učinio sljedeći kandidat Ivan Perišić te je predstavnik političke stranke Kandidacijska lista grupe birača gosp. Vlade Car.

Također je mandat u mirovanje stavio Darko Juradin te njega zamjenjuje Danijela Jelić.

**Zaključak**

Na sjednici je prisutno četiri (4) člana vijeća mjesnog odbora te kvorum čini četiri (4) od pet (5) članova.

Točka 2.

Utvrđivanje privremenog predsjedatelja konstituirajuće sjednice

Jurja Tadinac, utvrđuje da je Antonijo Pejić prvi izabrani član s kandidacijske liste koja je dobila najviše glasova, te da temeljem članka 16. stavak 4. Odluke o provedbi izbora za članove/članice vijeća mjesnih odbora na području Općine Podstrana on preuzima vođenje sjednice kao privremeni Predsjedatelj.

Vijeće je nastavilo radom prema utvrđenom dnevnom redu.

Točka 3.

Izbor predsjednika mjesnog odbora

Jurja Tadinac izvijestila je članove Vijeća da su prema Statutu Općine Podstrana tijela Mjesnog odbora Vijeće Mjesnog odbora i predsjednik Vijeća Mjesnog odbora te je objasnila tijek provođenja izbora prema sljedećem:

Predsjednika Vijeća biraju članovi Vijeća iz svog sastava na vrijeme od četiri godine i to većinom glasova svih članova vijeća.

Predsjedatelj, Antonijo Pejić pozvao je članove da podnesu prijedloge kandidata za predsjednika Vijeća.

Predloženi su:

Antonio Pejić i Vlade Car.

Glasovanje:

Antonijo Pejić: ZA PROTIV SUZDRŽANO

3 1 0

Vlade Car: ZA PROTIV SUZDRŽANO

1 3 0

Nakon glasovanja utvrđuje se da je sa 3 glasa ZA za predsjednika VMO Grljevac izabran Antonijo Pejić.

**Zaključak**

Predsjednika VMO Grljevac je Antonijo Pejić.

Točka 4.

Razno

Vijećnik Antonijo Pejić zahvaljuje na izboru i povjerenju vijećnika.

Jurja Tadinac napominje kako se sjednice mogu održavati u vijećnici Općine Podstrana i da su o tome dužni obavijestiti kolegicu općinsku službenicu Branku Jovanović o terminu održavanja, a koja će biti prisutna u svojstvu zapisničara.

Na pitanje vijećnika Antonija Pejića dali postoje kakvi materijali o radu vijeća mjesnog odbora Jurja Tadinac odgovara kako sami trebaju urediti Pravila mjesnog odbora, Poslovnik o svom radu, godišnji financijski plan i ostalo.

Vijećnik A. Pejić postavlja pitanje vezano za financiranje mjesnog odbora, Jurja Tadinac odgovara da postoji stavka u proračunu za mjesne odbore a da vezano za njen iznos službeno pošalju mail pročelnici Upravnog odjela za proračun i financije Općine Podstrana.

Vijećnik A. Pejić postavlja pitanja tko šalje pozive za sjednice vijeća mjesnih odbora.

Jurja Tadinac odgovara da on kontaktira kolege kada će biti sjednica i utvrđuje dnevni red te isti šalje službenici Branki Jovanović te s njom također dogovara termin, te daje podatke o njenom kontaktu .

Vijećnik A. Pejić postavlja pitanje dali mirovanje Lee Jovanović kao i njihovog kolege Darka Juradina mora trajati šest mjeseci.

Jurja Tadinac potvrdno odgovara.

Vijećnik V. Car čestita na imenovanju predsjedniku VMO A. Pejiću te mu postavlja pitanje

dali imaju konkretne korake koje će poduzimati odnosno tri glavna problem koja će rješavati od ovog trena.

Vijećnik Pejić odgovara da su neki od problema koja će rješavati u narednom razdoblju: problem parkiranja na nerazvrstanim cestama, uređenje parkova, natkrivanje igrališta u Hercegovačkoj ulici i ostalo.

Vijećnik V. Car konstatira da je veliki komunalni problem kanalizacija na plaži koja izvire nakon velike kiše i da je to puno veći problem od parkiranja na nerazvrstanim cestama.

Vijećnik A. Pejić odgovara da će odbor u takvim stvarima njih podržati ali da odbor ne donosi odluke.

Vijećnik A. Pejić navodi da se za slijedeći sastanak pripreme konkretne stvari i stave na papir o kojima će raspravljati na slijedećem vijeću.

Sjednica je završena u 13:15 sati.

U Podstrani, 09. kolovoza 2023. godine.

Predsjedatelj Predsjednik VMO Grljevac Zapisničar

Antonijo Pejić Antonijo Pejić Jurja Tadinac